**FRATRÆDELSESAFTALE**

**Aftalens parter**

[virksomheden]

[adresse]

CVR-nr. [indsæt]

(”Virksomheden”)

og

[medarbejder]

[adresse]

(”Medarbejderen”)

1. **Baggrund og formål**

Denne fratrædelsesaftale (”Fratrædelsesaftalen”) er indgået i forbindelse med, at Virksomheden den [dato og årstal] (”Opsigelsesdatoen”) har opsagt Medarbejderen med [antal] måneders varsel i henhold til Medarbejderens ansættelseskontrakt af [dato og årstal] (”Ansættelseskontrakten”) til fratrædelse den [dato og årstal] (”Fratrædelsesdatoen”). Begrundelsen for opsigelsen er [begrundelse].

1. **Forhold i opsigelsesperioden**

Medarbejderen fritstilles med virkning fra dags dato/[dato og årstal] (”Fritstillingsdatoen”) og skal således efter denne dato ikke stille sin arbejdskraft til rådighed for Virksomheden i opsigelsesperioden.

Medarbejderen er i fritstillingsperioden berettiget til at søge og tage andet arbejde i såvel ikke-konkurrerende som konkurrerende virksomhed uden modregningsadgang for Virksomheden i den løn, som Medarbejderen modtager fra Virksomheden i opsigelsesperioden. Medarbejderen er i fritstillingsperioden tillige berettiget til at starte selvstændig virksomhed uden modregningsadgang for Virksomheden i den løn, som Medarbejderen modtager fra Virksomheden i opsigelsesperioden.

1. **Ferie**

Tilgodehavende ferie for optjeningsårene [indsæt år] afregnes til FerieKonto.

Der ydes økonomisk kompensation for ikke-afholdte feriefridage. Udbetalingen forfalder ved endelig fratrædelse.

[Indsæt hvis relevant: Opsparede overarbejdstimer, [antal] timer, udbetales i forbindelse med fratrædelsen].

1. **Løn og pension**

Indtil Fratrædelsesdatoen oppebærer Medarbejderen sin sædvanlige månedlige løn. Medarbejderen vil ligeledes blive lønreguleret i opsigelsesperioden på sædvanlig vis [dato] og i overensstemmelse med Virksomhedens retningslinjer herom.

Medarbejderen deltager i Virksomhedens pensionsordning, helbredsforsikring, sundhedsforsikring, gruppeliv mv. indtil ophøret af ansættelsesforholdet, i overensstemmelse med de hidtil gældende vilkår.

Medarbejderen modtager kompensation for mistet provisionsindtjening i fritstillingsperioden. Kompensationen beregnes på baggrund af et gennemsnit over provisionsindtjeningen de seneste 12 måneder inden Opsigelsesdatoen og udgør [indsæt beløb] kr. pr. måned.

Provisionsbeløbet er feriepengeberettiget.

Løn og pension forfalder til sædvanlig forfaldstid den sidste hverdag i måneden.

1. **Bonus**

I forbindelse med fratrædelsen udbetales en forholdsmæssig andel af bonus for perioden [dato] – [dato], i alt [indsæt beløb] kr.

Bonusbeløbet er feriepengeberettiget.

1. **Fri bil og fri telefon**

Medarbejderen skal senest på Fratrædelsesdatoen til Virksomheden aflevere den firmabil, der af Virksomheden har været stillet til rådighed for Medarbejderen.

Medarbejderen kan vælge at aflevere firmabilen inden Fratrædelsesdatoen mod Virksomhedens betaling af kompensation svarende til firmabilens skattemæssige værdi indtil udløbet af opsigelsesvarslet.

Medarbejderen skal senest på Fratrædelsesdatoen til Virksomheden aflevere den mobiltelefon, der af Virksomheden har været stillet til rådighed for Medarbejderen.

1. **Tilbagelevering af effekter**

Senest på Fratrædelsesdatoen afleverer Medarbejderen følgende effekter, som tilhører Virksomheden: bærbar computer, tablet m.m.

Evt. nøgler og adgangskort afleveres til Virksomheden på Fritstillingsdatoen.

1. **Konkurrence – og kundeklausul**

Den i Ansættelseskontraktens pkt. [anfør punkt] anførte konkurrence- og kundeklausul bortfalder som følge af parternes indgåelse af denne Fratrædelsesaftale.

Det er i den forbindelse aftalt, at Medarbejderen med den sidste lønudbetaling vil modtage et engangsbeløb svarende til i alt [indsæt måneder} måneders løn, i alt [indsæt beløb] kr.

1. **Fratrædelsesgodtgørelse**

I forbindelse med fratrædelsen betaler Virksomheden fratrædelsesgodtgørelse i henhold til funktionærlovens § 2a svarende til [indsæt antal måneder] måneders løn, i alt [indsæt beløb] kr. samt fratrædelsesgodtgørelse i henhold til Lederaftalens § 12 svarende til 3 måneders løn, i alt [indsæt beløb] kr.

Lønnen udgør den månedlige gage inklusive pension, bonus, provision, værdi af fri bil og telefon og øvrige faste løndele.

Foruden ovenstående er det aftalt, at Virksomheden udbetaler en ekstraordinær fratrædelsesgodtgørelse svarende til [indsæt antal måneder] måneders løn, i alt [indsæt beløb] kr. Udbetalingen af godtgørelsen er uafhængig af, om Medarbejderen kontraopsiger sin stilling og fratræder på et tidligere tidspunkt. I det tilfælde forfalder godtgørelsen til betaling på det tidligere fratrædelsestidspunkt.

Lønnen udgør den månedlige gage inklusive pension, bonus, provision, værdi af fri bil og telefon og øvrige faste løndele.

Afregning af ovenstående godtgørelser sker i henhold til ligningslovens § 7 U, hvorefter et beløb på 8.000 kr. er skattefrit, mens resten beskattes i henhold til almindelig skattemæssig lovgivning.

1. **Outplacement/psykologbistand/efteruddannelse**

Virksomheden betaler for et outplacement-forløb hos Ledernes Kompetencecenter til en værdi af [indsæt beløb] kr. med tillæg af moms, mod faktura udstedt direkte til Virksomheden.

Medarbejderen kontakter selv Ledernes Kompetencecenter og aftaler vilkårene for forløbet.

Forløbet skal være igangsat senest på Fratrædelsesdatoen.

1. **Kommunikation**

Det aftales at [indsæt navn] ved orientering af kollegaer og samarbejdsparter skriver følgende:

Eksempel:

*[Medarbejderens navn] har efter [antal] år i [Virksomhedens navn] valgt at søge nye udfordringer…*

1. **Referencer**

Det er mellem parterne aftalt, at Medarbejderen kan benytte [indsæt navn] som reference i forbindelse med jobsøgning.

1. **Afsked**

Det er mellem parterne aftalt, at Medarbejderen og [indsæt navn] indgår nærmere aftale om, hvorledes Medarbejderen tager afsked med kollegaer, medarbejdere m.fl.

1. **Fortrolighed**

Indholdet af nærværende Fratrædelsesaftale er fortroligt, og parterne omtaler hinanden loyalt over for tredjemand.

1. **Fuld og endelig afgørelse**

Nærværende Fratrædelsesaftale er indgået uden præjudice og til fuld og endelig afgørelse af ethvert krav mellem parterne i anledning af ansættelsesforholdet og dets ophør.

**16. 1. og 2. ledighedsdag**

Virksomheden betaler de to første ledighedsdage (G-dage), såfremt Medarbejderen opfylder betingelserne herfor.

1. **Fuldbyrdelse**

Såfremt nærværende Fratrædelsesaftale ikke opfyldes, kan aftalen fuldbyrdes i henhold til retsplejelovens §478.

**Underskrifter**

[Sted og dato] [Sted og dato]

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

For [Virksomheden] [Medarbejderen]